EELNÕU 02.11.2026
1-2.1/127 -EN

O T S U S

Märjamaa                                                                                            17. november 2026 nr 

Lepingu pikendamiseks nõusoleku andmine (Kasti lasteaia hoone üürimine)

Võttes aluseks kohaliku omavalitsuse korralduse seaduse § 6 lõike 1 ja § 22 lõike 2, arvestanud Märjamaa vallavalitsuse ettepanekut (04.11.2026 protokoll nr 45) ja majanduskomisjoni seisukohta (10.11.2026 protokoll nr 10), kuulanud ära volikogu liikmete arvamused Märjamaa Vallavolikogu

o t s u s t a b:

1. Anda Märjamaa Vallavalitsusele nõusolek osaühinguga Kasti Mõis (registrikood 10218964) sõlmitud üürilepingu (4.2-2.3/1/2022) pikendamiseks kuni 30.06.2027. 

2. Otsus jõustub vastuvõtmisest.

3. Otsust on võimalik vaidlustada 30 päeva jooksul  otsuse teatavakstegemisest, esitades kaebuse Tallinna Halduskohtusse (Pärnu mnt 7, 15082 Tallinn) halduskohtumenetluse seadustikus sätestatud korras või vaide Märjamaa Vallavolikogule haldusmenetluse seaduses sätestatud korras.

volikogu esimees

	1. Eelnõu õiguslik alus  

	Kohaliku omavalitsuse korralduse seaduse  § 22 lg 1 punkti 8, mille kohaselt pikaajaliste võlakohustuste võtmine, laenude andmine ja tagamine ning võlakohustuse tagamiseks kinnisasja koormamine kohaliku omavalitsuse üksuse finantsjuhtimise seaduses sätestatud korras ja asjakohaste põhimõtete kehtestamine. https://www.riigiteataja.ee/et/akt/110022026013?leiaKehtiv
Märjamaa vallavara eeskirja § 7 lg 2 punkti 2, mille kohaselt Asja soetamise või teenuse tellimise otsustab volikogu, kui vara soetamisega võetakse vallale rahalisi kohustusi, mis ei ole katkestatavad rahaliste sanktsioonideta või selle maksumus ületab 20 000 eurot käibemaksuta kuni nelja aastase perioodi jooksul;
https://www.riigiteataja.ee/et/akt/427022024006



	2. Eelnõu vastuvõtmise vajalikkuse põhjendus (olukord, mille muutmist taotletakse, samuti põhjusi, miks neid muutusi peetakse vajalikuks)

	Märjamaa Vallavalitsuse ja OÜ Kasti Mõis vahel on vallavolikogu 21.12.2021 otsuse nr 30 alusel sõlmitud alates 01.01.2022 jõustunud kinnistu üürileping Kasti-Orgita lasteaiale ruumide ja  kinnistu kasutamiseks tähtajaga 31.12.2026.a.
Kasti külas ja -ümbruskonnas on laste arv viimastel aastatel vähenenud määrani, mil omavalitsusel on vaja otsustada Kasti-Orgita lasteaia tegevuse ümberkorraldamisele, ehk lasteaia rühma pidamine Kasti külas ei ole majanduslikus mõttes otstarbekas liialt suurte kulude tõttu. 

2025. aastal oli Kasti majas keskmine laste arv 16,4 last, kulu ühe lapse kohta 1581,30 eurot ja Orgita majas keskmine laste arv 81,8 last, kulu ühe lapse kohta 355,10 eurot.

Alternatiivsed lahendused on vallavalitsusel kavandamisel ja lõplikud otsused selle kohta tehakse 2026. aasta jooksul. Kuna tegemist on koolieelse lasteasutuse ruumide ja maa-ala kasutamisega ning koolieelse hariduse korraldamine on KOV-i seadusest tulenev kohustus ja kohustuse täitmiseks on Kasti külas lasteaia ruumid alternatiivse lahenduse otsuseni veel vajalikud siis teeb vallavalitsus volikogule ettepaneku: anda nõusolek üürilepingu pikendamiseks osaühinguga Kasti Mõis, tähtajaga 6 kuud, alates 01.01.2027 kuni 30.06.2027. 



	3. Õigusaktid, mis reguleerivad küsimust käesoleval ajal

	Märjamaa Vallavolikogu 21.12.2021 otsuse nr 30 alusel on sõlmitud hetkel kehtiv üürileping (4.2-2.3/1/2022), mis reguleerib OÜ-le Kasti Mõis kuuluva Lasteaia kinnistu (kü 50403:003: 0320) ja sellel asuva hoone kasutamist Märjamaa vallale kuuluva Kasti-Orgita lasteaia tegevuseks. Nimetatud leping kehtib kuni 31. detsembrini 2026.



	4. Õigusaktid, mida on eelnõu õigusaktina vastuvõtmisel vaja tunnistada kehtetuks, tühistada või muuta

	-



	5. Õigusakti rakendamisega kaasnevad kulud ja katteallikad 

	Lepingu pikendamisel tõuseb ruumide kasutamise üür 981.45 eurolt 1000 euroni kuus.. Tasu kommunaalteenuste ja elektri eest arvestatakse seni kehtinud tingimustel vastavalt lepingu punktile 6. Lepingu täitmisega seotud kulud planeeritakse Kasti-Orgita lasteaia 2027.a. alaeelarvesse.

